OzLabs/hebrew-wiki-articles huggingface dataset:
דארן בארנט

דארן צ'ארלס בארנט (באנגלית: Darren Charles Barnet; נולד ב-27 באפריל 1991) הוא שחקן אמריקאי, אשר מוכר מתפקידו בתור פקסטון בסדרה "אמת או חובה" של נטפליקס ובשל תפקידו בתור טאג בקומדיה הרומנטית "מתה לאהוב" של נטפליקס.

== ביוגרפיה==
דארן צ'ארלס בארנט נולד ב-27 באפריל 1991 בלוס אנג'לס, קליפורניה.<ref name=":1"></ref><ref name=":2"></ref> אמו ממוצא שוודי ויפני, ואביו ממוצא גרמני וצ'רוקי.<ref name="brieftake.com"></ref><ref name="thestar1"></ref> סבו של בארנט היה מוזיקאי הסווינג צ'רלי בארנט .<ref name="thestar1" /> לבארנט אחות גדולה ואחות קטנה.<ref name=":2" />

בארנט ואמו עברו לגור בפרוורי אורלנדו, פלורידה כשהיה בן 12.<ref name=":02"></ref><ref name=":0"></ref> הוא סיים את לימודיו בבית הספר התיכון ד"ר פיליפס בשנת 2009, שם היה קפטן נבחרת הלקרוס.<ref></ref> הוא סיים לימודי תואר ראשון באמנויות ודרמה במכללת ברי ב-2013, שם שיחק בהצגות וסרטים קצרים.<ref name=":02" /><ref></ref><ref></ref><ref name=":02" /><ref name=":0" /> הוא דובר יפנית וספרדית ברמת השיחה וצרפתית.<ref name=":1" />

== קריירה ==
לאחר שסיים את לימודיו בשנת 2013, שב בארנט ללוס אנג'לס כדי להתמקד במשחק ועבד במכון לספינינג. בנוסף קיבל רישיון לעסוק בנדל"ן בקליפורניה במאי 2015.<ref name=":2" /> במקביל הופיע בהפקות מזדמנות.<ref></ref> בשנת 2019, לוהק לתפקיד ראשי בסדרת בהפקת נטפליקס אמת או חובה". הוא גילם את פקסטון הול-יושידה, מושא האהבה של דווי, הדמות הראשית בסדרה.<ref></ref>

בשנת 2021 שיחק בסרט הקולנוע "מתה לאהוב" לצד נינה דוברב.

באוגוסט 2022 לוהק בארנט לתפקיד ראשי בסרט "שומר הברים", חידוש לסרט משנת 1989 בעל אותו שם, בבימויו של דאג לימן.

בשנת 2023 שיחק בקומדיה הרומנטית, רק לא אתה.

== פילמוגרפיה ==
=== קולנוע ===
{| class="wikitable"
! שנה
! סרט
! תפקיד
! class="unsortable" | הערות
|-
| 2020
| אמריקן פאי: הבנות שולטות <small>(אנ')</small>
| גראנט
|
|-
| rowspan="3" | 2021
| Untitled Horror Movie
| מקס
|
|-
| מתה לאהוב
| טאג
|
|-
|Le Sommet des Dieux
|פוקאמאצ'י מקוטו 
|דיבוב
|-
| rowspan="2" |2023
|גראן טוריסמו
|מאטי דייוויס
|
|-
|רק לא אתה
|ג'ונתן
|
|-
|2024
|שומר הברים
|סאם
|
|-
| TBA
| Apophenia
| פיטר
|גם מפיק
|}
=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="3" | 2017
| החיים עצמם
| ג'ק הצעיר
| פרק: "The Right Thing to Do"
|-
| מחשבות פליליות
| זאק באואר
| פרק: "Unforgettable"
|-
| S.W.A.T
| קורבי
| פרק: "Imposters"
|-
| rowspan="2" | 2018
| Turnt
| סת' החתיך
| 17 פרקים
|-
|Instakiller
|ג'ואי
|סרט טלוויזיה של Lifetime
|-
| 2019
| משפחה אחת <small>(אנ')</small>
| פלויד
| פרק: "Remember the First Day of School?"
|-
| 2020
| סוכני S.H.I.E.L.D.
| וילפרד "פרדי" מאליק
| 2 פרקים
|-
| 2020–2023
| אמת או חובה
| פקסטון הול-יושידה
| תפקיד ראשי (4 עונות); 39 פרקים
|-
|2022
|ארנב סמוראי: עלילות אוסאגי <small>(אנ')</small>
|יויצ'י אוסאגי
|דיבוב; 20 פרקים
|-
| rowspan="2" | 2023
| הסמוראית כחולת העין
|טאייגן
| דיבוב; 8 פרקים
|-
| אי הגולגולת <small>(אנ')</small>
| מייק
| דיבוב; 7 פרקים
|-
|2024
|עולם היורה: תאוריית הכאוס
|קנג'י קון
|דיבוב; 7 פרקים 
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא צ'ירוקי
קטגוריה:אמריקאים ממוצא שוודי
קטגוריה:אמריקאים ממוצא גרמני
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1991
ג'ונאס ליי (צייר)

ג'ונאס ליי (באנגלית: Jonas Lie; 29 באפריל 1880 – 18 בינואר 1940) היה צייר ומורה אמריקאי יליד נורווגיה. ליי ידוע בעיקר בציוריו האקספרסיוניסטים של קו החוף של ניו אינגלנד וניו יורק. הוא תיעד את בניית תעלת פנמה, וייצג את ארצות הברית בתחרות האמנות של אולימפיאדת אמסטרדם (1928).

== ביוגרפיה ==
ליי נולד במוס, במחוז אוסטפולד, נורווגיה. אביו סבר ליי היה מהנדס אזרחי נורווגי ואמו הלן אוגוסטה סטיל (1853–1906) הייתה אמריקאית מהרטפורד, קונטיקט. הוא נקרא על שם בן דודו (וגיסו) של אביו, הסופר הנורווגי המפורסם ג'ונאס ליי, שהתחתן עם אחותו של אביו תומסיין.

לאחר מות אביו בשנת 1892, נשלח ליי בן ה-12 לגור אצל תומסיין וג'ונאס ליי בפריז. ביתו של דודתו ודודו היה מקום מפגש לאמנים מפורסמים כמו הנריק איבסן, אדוורד גריג וגאורג ברנדס. הוא כבר קיבל הדרכת ציור מכריסטיאן סקרדסויג בנורווגיה, ובפריס למד בבית ספר פרטי לאמנות. בשנה שלאחר מכן נסע לארצות הברית, שם הצטרף לאמו ולאחיותיו בניו יורק. בשנים 1897–1906, הוא התאמן בליגת הסטודנטים לאמנות בניו יורק.

== קריירה ==
ג'ונאס לי, בוקר על הנהר
בשנים 1901–1940 הוצגו עבודותיו בכל רחבי אמריקה. בשנת 1905 הציג ליי 34 תמונות במכון פראט, מוזיאון ברוקלין לאמנות. בשנים 1905–1938 היו לליי 57 תערוכות יחיד שכל אחת מהן כללה 12 עד 45 ציורים. הוא השתתף בתערוכות שנתיות ודו-שנתיות חשובות באקדמיה הלאומית לעיצוב, באקדמיה לאמנויות יפות בפנסילבניה, במכון לאמנות בשיקגו ובגלריית האמנות של קורקורן בוושינגטון וכן ברוב ירידי העולם.

ליי נסע לפנמה בשנת 1913, כדי לצייר סצנות של בניית תעלת פנמה. הוא צייר שם שלושים ציורים שהביאו לו שבחים רבים. בשנת 1929 תרם שתים עשרה מתוכם לאקדמיה הצבאית של ארצות הברית לזכרו של הגנרל ג'ורג' גוטלס, בוגר ווסט פוינט שהיה המהנדס הראשי של התעלה.

בשנת 1932, המלך הנורווגי העניק לו את אות הכבוד האזרחי הגבוה ביותר בנורווגיה, והפך אותו לאביר מסדר אולב הקדוש.

== יצירה וקריירה ==
ליי היה חבר בארגוני אמנות שונים כולל מועדון סלמגונדי והיה פעיל באקדמיה הלאומית לעיצוב. בין תלמידיו של ליי היה הצייר מניו הופ ג'ון פולטון פולינסבי.

ג'ונאס ליי תיאר לעיתים קרובות את הים, וספינות עם פרספקטיבה דרמטית ושימוש חזק בצבע. הוא נודע בסצנות אימפרסיוניסטיות צבעוניות של נמלים ומפרצים, שצוירו במהלך הקיצים הרבים שבילה בחופי ניו אינגלנד וקנדה. לאורך הקריירה הפורה שלו צייר תמונות צבעוניות מבריקות של המפרצים והנמלים הסלעיים המזהים את קו החוף הדרמטי של האזור.

ציוריו של ג'ונאס ליי מוצגים במוזיאונים לאמנות ברחבי ארצות הברית כולל במוזיאון יוטה לאמנויות יפות; מוזיאון לאמנויות יפות קורנל; מוזיאון הפניקס לאמנות; מוזיאון לאמנות סן דייגו; גלריה לאמנות קורקורן; המוזיאון לאמנויות יפות, בוסטון; מוזיאון ברוקלין לאמנות; מוזיאון המטרופוליטן לאמנות;המכון לאמנויות בדטרויט ובגלריה לאמנות הזיכרון.

ליי נבחר כעמית לאקדמיה הלאומית לעיצוב בשנת 1912, ולחבר מן המניין בשנת 1925.

הוא כיהן כנשיא NAD בשנים 1934 עד 1939.

הוא הוזמן להציג ארבעה ציורים בתערוכת הארמורי בניו יורק בשנת 1913.

== גלריה ==
<gallery mode="packed" heights="180">
קובץ:Blue Sails, by Jonas Lie.jpg
קובץ:Boats at Dock, by Jonas Lie.jpg
קובץ:Jonas Lie - Path of gold (1914).jpg
קובץ:Romantic Sunset, Maine, by Jonas Lie.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ציירים נורווגים
קטגוריה:אמריקאים שנולדו ב-1880
קטגוריה:אמריקאים שנפטרו ב-1940
ואסילי איוואנוב (חסיד אומות העולם)

ואסילי איוואנוביץ' איוואנוב (בבולגרית: Васили Иванович Иванов; 13 בינואר 1896, נסיכות בולגריה – 1 בינואר 1973, אודסה, ברית המועצות) היה חסיד אומות העולם ממוצא בולגרי, אשר במהלך שואת יהודי אוקראינה הציל את בנות משפחת נמירובסקי באודסה.

==סיפור המעשה==
ואסילי איוואנוב היה בן למשפחה בולגרית שהיגרה לאודסה. ב-1930 נישא לשרה נמירובסקי לבית טפליץ' אלמנה יהודייה מהעיר. שלוש בנותיה של שרה: ג'ניה, שייבה ופירה אומצו על ידי איוואנוב כבנותיו. ב-1932 נולדה לזוג ביתם אָלָה. ב-1935 נהרגה הבת פירה בתאונה. במלחמת העולם השנייה, ב-1941, ערב מבצע ברברוסה היו שתי בנותיה של שרה נשואות. ג'ניה אם לשני ילדים, ושייבה בהיריון ראשון. ב-16 באוקטובר 1941 נכבשה אודסה על ידי הארמייה הרביעית של צבא רומניה, והצבא האדום נסוג ממנה.

ימים ספורים לאחר הכיבוש ביצעו הרומנים טבח ביהודי אודסה ובמהלכו נרצחו ג'ניה נמירובסקי (23), בעלה ותינוקם מאריק. בנה הבכור פימה בן השנתיים ניצל. ואסילי איוואנוב פעל מיד להצלת בני המשפחה הנותרים. הוא הסתיר בבית אחותו נדיה את שרה רעייתו, שייבה וביתה הפעוטה דינה שאך נולדה, את אלה ואת פימה שניצל מהטבח. בהמשך, עלה בידו למָלֶט את כולם לכפר מחוץ לאודסה, ושם הסתתרו בביתו של קרוב משפחתו. לאחר מספר חדשים הגיעו לכפר כוחות ז'נדרמריה רומניים, עצרו את שרה והכו אותה. איוואנוב הגן על אשתו, ובאמצעות תשלום שוחד שכנע את הז'נדרמים להניח לה.

באפריל 1944 שבו בני המשפחה המורחבת לאודסה, והסתתרו בה עד לשחרורה המלא של העיר. לאחר המלחמה אימץ ואסילי איוואנוב את פימה שנותר יתום ואת דינה ביתה של שייבה. שרה איוואנובה לבית טפליץ' סבלה מבריאות לקויה, ונפטרה במהלך שנות ה-50 של המאה ה-20. בהמשך, עלו אָלָה ודינה לישראל.

ואסילי איוואנוב הלך לעולמו באודסה ב-1973. ב-17 ביוני 2007 הכיר בו יד ושם כחסיד אומות העולם.

==קישורים חיצוניים==
* 

== הערות שוליים ==

קטגוריה:בולגרים חסידי אומות העולם
קטגוריה:אוקראינים חסידי אומות העולם
קטגוריה:מצילים בשואה: אוקראינה
קטגוריה:אודסה
קטגוריה:ילידי 1896
קטגוריה:נפטרים ב-1973
אנדרו ליס

אנדרו ליס (באנגלית: Andrew Lees; נולד ב-10 ביוני 1985) הוא שחקן קולנוע וטלוויזיה אוסטרלי, המוכר מתפקידו כלוסיאן קאסל בסדרה "המקוריים" ברשת The CW, ובשל השתתפותו בסרטי האימה "הסר חבר: רשת אפלה" ו"אי האשליות". 

== ביוגרפיה ==
ליס נולד במלבורן, אוסטרליה. הוא למד במכון לאמנויות הבמה בסידני בשנים 2005–2007.<ref>Field, Katherine (27 July 2009)</ref><ref></ref>

== קריירה ==
זמן קצר לאחר סיום לימודיו, החל להופיע בטלוויזיה. תפקידיו הראשונים היו כמה הופעות אורח באופרת הסבון הפופולרית "קרוב רחוק".<ref name="Schwartzkoff"></ref> הוא גם הופיע בהופעות אורח בסדרות הטלוויזיה "City Homicide",<ref name="Schwartzkoff" /> "H2O",<ref></ref> ובמיני- סדרה "הפסיפיק".<ref name="Schwartzkoff" /> בשנת 2009 הצטרף ליס לסדרת הטלוויזיה "Rescue: Special Ops" בהפקת ערוץ 9 האוסטרלי, ובה הוא הופיע בתפקיד ראשי.

ליס הופיע בהפקת התיאטרון של המחזה "חלום ליל קיץ" בשנת 2009.<ref></ref> בשנת 2011 הוא הופיע בשלישיית פרסומות קצרות של חברת הנסיעות האוסטרלית "STA Travel Australia", שכותרותיהן היו: "Move", <ref></ref>"Eat"<ref></ref> ו-"Learn".<ref></ref>

בשנים 2015-2016 ליס שיחק בתפקיד לוסיין קאסל בסדרת הדרמה העל טבעית "המקוריים".<ref></ref>

== פילמוגרפיה ==

=== קולנוע ===
{| class="wikitable"
|+
! שנה
! סרוט
! תפקיד
! הערות
|-
|2017
| יחסים פתוחים
| נתניאל ביזמארק
|
|-
| rowspan="2" | 2018
| הסר חבר: רשת אפלה
| דיימון הורטון
|
|-
| ערי טרף
| הרברט מליפנט
|
|-
|2020
|אי האשליות
|וויל
|
|}

=== טלוויזיה ===
{| class="wikitable"
|+
! שנה
! סדרה
! תפקיד
! הערות
|-
| 2008
| קרוב רחוק
| נייתן קניגהאם
| 4 פרקים
|-
| 2009
| City Homicide
| ג'ייק לוקווד
| פרק: "Rage"
|-
| 2009–2011
| Rescue: Special Ops
| צ'ייס גלאגר
| תפקיד ראשי (3 עונות); 48 פרקים
|-
| rowspan="2" | 2010
| H2O
| ריאן
| 5 פרקים
|-
| הפסיפיק
| רוברט אוסוולט
| מיני-סדרה
|-
| 2013
| אקדמיה לריקוד
| ווס קופר
| 6 פרקים
|-
|2014
|Carlotta
|פגי
|סרט טלוויזיה של ABC
|-
| rowspan="2" | 2015
| Your Family or Mine
| בלייק ווסטון
| 7 פרקים
|-
| Peter Allen: Not the Boy Next Door
| גרג קונל
| מיני-סדרה
|-
| 2015–2016
| המקוריים
| לוסיאן קאסל
| 14 פרקים
|-
| 2017
| Throwing Shade
| ג'ייטן
| פרק: "#1.8"
|-
| 2018
| אגדות המחר
| ארנסט המינגוויי
| פרק: "Tender is the Nate"
|-
|2020
|All the Way to the Top
|רוב
|פרק: "Blow Harder"
|-
|2021
|Sidetracked
|גווידו
|4 פרקים
|-
|2022
|רוזוול, ניו מקסיקו
|קלייד
|2 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-1985
Desjardins Group

קבוצת דז'ארדינס (באנגלית: Mouvement Desjardins) היא חברה קנדית המספקת פתרונות אשראי, עמילות בורסה, שירותי ביטוח והשקעות.

נכון לשנת 2017 מעסיקה החברה כ-47,655 עובדים, מספקת שירותים לכ-7,000,000 לקוחות ומפעילה כ-1032 נקודות שירות<ref></ref>.

מטה החברה הראשי נמצא בעיר קוויבק, קנדה.

== היסטוריה ==
החברה הוקמה בשנת 1900 על ידי אלפונס דז'ארדינס (Alphonse Desjardins) במטרה לספק שירותים פיננסיים ופתרונות אשראי המותאמים לשוק בצפון אמריקה<ref></ref>.

בשנת 2010, רכשה את בנק ווסט (Bank West), תמורת כ-439 מיליון דולר<ref></ref>.

בשנת 2011, הודיעה הנהלת דז'ארדינס על מיזוג עם חברת האשראי מרידיאן קרדיט יוניון (Meridian Credit Union).

בשנת 2014, רכשה את חברת הביטוח האמריקאית סטייט פארם (State Farm)<ref></ref>.

בתאריך 3 בינואר 2017, הודיעה דז'ארדינס על רכישת חברת הביטוח ווסטרן ביטוח ופיננסים (Western Financial Insurance), תמורת כ-443 מיליון דולר<ref></ref>.

בשנת 2018, החברה מיתגה את חברת סטייט פארם מחדש כדז'ארדינס ביטוח (Desjardins Insurance) וכמו כן, החליפה את הלוגו והמיתוג שלה.

== אירועי אבטחת מידע ==
בחודש דצמבר 2018, הודיעה החברה שעובד החברה הדליף כ-1.8 מיליון כרטיסי אשראי<ref></ref>

בחודש יוני 2019, הודיעה החברה על התקפת הסייבר שבוצעה כנגד דז'ארדינס, אשר בעקבותיה דלפו פרטיהם של כ-4.3 מיליון לקוחות פרטיים וכ-173,000 לקוחות עסקיים<ref></ref><ref></ref><ref></ref>.

== מבנה החברה ==
החברה מחזיקה בשלוש חברות בת שונות שפועלות בחמישה שווקים שונים:

* Desjardins Security Financial - חברה המספקת שירותי ביטוח.
* Complexe Desjardins - חברה העוסקת בתחום הנדל"ן.
* Desjardins Securities - חברה העוסקת בתיווך.
* Desjardins Venture Capital - קרנות הון סיכון.
* Développement International Desjardins - חברת השקעות המסייעת למדינות מתפתחות.

== קישורים חיצוניים ==

* 

== הערות שוליים ==

קטגוריה:חברות קנדיות
קטגוריה:חברות פיננסיות
כריסטיאן סקרדסויג

כריסטיאן סקרדסויג (בנורווגית: Christian Skredsvig; 12 במרץ 1854 – 19 בינואר 1924) היה צייר וסופר נורווגי. הוא השתמש בסגנון אמנותי המשקף את הנטורליזם. הוא ידוע במיוחד בתיאוריו הציוריים והליריים של הנוף.<ref>Tore Kirkholt. "Christian Skredsvig". Store norske leksikon</ref>

== ביוגרפיה ==
כריסטיאן אריקסן סקרדסויג נולד וגדל בחוות סקרדסויג בקהילת מודום בבוסקרוד שבנורווגיה.

כשהיה בן 15 הפך לתלמיד בבית הספר לציור של יוהאן פרדריק אקרסברג בכריסטיאניה (אוסלו). לאחר מותו של אקרסברג בשנת 1870 למד אצל יוליוס מידלטאון באקדמיה הלאומית הנורווגית לאמנות ואומנות. הוא המשיך בארבע שנות התמחות (1870–1874) בקופנהגן אצל צייר הנוף וילהלם קיהן באקדמיה המלכותית הדנית לאמנויות יפות.

סקרדסויג זכה בשנת 1872 וקיבל קצבת נסיעות בחסות הממשלה במהלך השנים 1876, 1877 ו-1880. הוא התיישב בשנת 1875 במינכן, שם פיתח חברויות לכל החיים עם כמה מהאמנים הנורווגים. לאחר מכן עבר להתגורר בפריז, שם היה זמן קצר תלמידו של לאון בונה. הוא הציג בתערוכה העולמית בפריז בשנת 1878. בשנת 1881, כאמן הנורווגי היחיד, זכה במדליית הזהב (1881) באקדמיה לאמנויות יפות בפריז.

לאחר מספר שנים בפריז חזר לנורווגיה בשנת 1886 והתיישב בחוות פלסקום בברום. ביתו החדש הפך למקום התכנסות של ציירים, משוררים ומוזיקאים. הוא גם ערך נסיעות לקורסיקה בשנת 1888 ולדרום צרפת בשנת 1891.

בשנת 1894 עבר לאגדל (Eggedal) בסיגדל שם בנה את ביתו. בנוף הטבעי של אגדל, מצא סקרדסויג השראה לציור. ציוריו המפורסמים ביותר מתקופה זו הם אולי האידיליה (1888) ויופסיאן (1904). בשנת 1896 התיישב גם בסיגדל ידידו הטוב של סקרדסויג ותלמידו מהשנים במינכן, הצייר תיאודור קיטלסן, זמן קצר לאחר שביקר את סקרדסויג בביתו החדש.

הוא היה גם סופר כתב כמה ספרים ביניהם אוטוביוגרפיה שלו לצד רומנים.

בשנת 1908 מונה סקרדסויג לאביר במסדר אולב הקדוש.

סקרדסוויג התגורר באגדל עד מותו בשנת 1924.

ביתו לשעבר של סקרדסויג הוא מוזיאון מאז 1970. הריהוט והחפצים נשמרים כפי שהיו כשגר שם סקרדויג. עבודותיו וציוריו של חבריו עדיין תלויים על הקירות, יחד כ -150 יצירות אמנות מקוריות. המעון לשעבר עדיין שייך לבני משפחת סקרדסויג. עיריית סיגדל אחראית על התחזוקה והניהול של המוזיאון.

== חיים אישיים ==
בשנת 1882 התחתן עם מגי פלאטה (1863–1955), בתו של פ. מ. פלאטה (1836–1899) שהיה סוחר ופטרון אמנות. הם נפרדו והתגרשו בשנת 1894. בשנת 1898 התחתן סקרדסויג עם ברט ברג (1877–1969) שאיתה היו לו ארבעה ילדים.

== גלריה ==
<gallery mode="packed" heights="180">
קובץ:Christian Skredsvik -Jørgen Moe (1896).jpg
קובץ:Skredsvig - Ballade.jpg
קובץ:Skredsvig Idyll.png
קובץ:Løkken Gimle av Skredsvig OB.01097.jpg
</gallery>

== קישורים חיצוניים ==

== הערות שוליים ==

קטגוריה:ציירים נורווגים
קטגוריה:ילידי 1854
קטגוריה:נפטרים ב-1924
Takeaway

"Takeaway" (בעברית: לְסַלֵק או לְהַפחִית) הוא שיר של צמד המפיקים האמריקאי הצ'יינסמוקרס ומוזיקאי ה-EDM האמריקאי אילניום, שהוקלט על ידי הזמרת-יוצרת הקנדית לנון סטלה, מתוך אלבומו של הצמד, World War Joy.<ref name=":0"></ref> השיר יצא לאור ב-24 ביולי 2019, על ידי חברות התקליטים דיסרפטור רקורדס וקולומביה רקורדס, כסינגל החמישי מתוך האלבום.<ref name=":0" />

השיר הגיע למקום השלישי במצעד הסינגלים הניו זילנדי.<ref></ref>

== רקע וכתיבה ==
השיר נכתב על ידי אנדרו טגארט, אלכסנדר פאל, ניקולס מילר, פרידולין וולשר, סורנה פקיאר, סמואל ג'ון גריי, ג'ונאס בקר, טימופיי קרודו וכריסטוף "שוקו" באוס והופק על ידי הצ'יינסמוקרס, אילניום, פרידו, ארין מקארליג'ורדן סטילוול.<ref></ref> איגוד תעשיית ההקלטות האמריקאי (RIAA) העניק לשיר את תואר הפלטינה, על מכירות של למעלה ממיליון עותקים.<ref name=":1"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-455 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-24 ביולי 2019 בערוץ היוטיוב הרשמי של הצ'יינסמוקרס.<ref name=":2"></ref> הוא בוים על ידי במאי הווידאו קליפים ג'רמיה דייוויס.<ref name=":2" /> הקליפ צולם בניו יורק בווסל; פסל ואטרקציה שנבנה כחלק ממפרויקט הפיתוח של חצר הדסון בשכונת האדסון יארד באי מנהטן, ניו יורק, במדינת ניו יורק שבארצות הברית.<ref name=":2" />

נכון ליולי 2021, מונה הצפיות של הקליפ עומד על למעלה מ-120 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה
| 70,000<small></small>
|-
! ארצות הברית (RIAA)<ref name=":1" />
| פלטינה
| 1,000,000<small></small>
|-
! בלגיה (BEA)<ref></ref>
| זהב
| 20,000<small></small>
|-
! מקסיקו (AMPROFON)<ref></ref>
| זהב
| 30,000<small></small>
|-
! קנדה (Music Canada)<ref></ref>
| פלטינה
| 80,000<small></small>
|-
! שווייץ (IFPI Switzerland)<ref></ref>
| זהב
| 10,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 ביולי 2019
|הזרמת מוזיקה • הורדה דיגיטלית
| rowspan="2" |קולומביה
|style="text-align:center;"|<ref></ref>
|-
!ארצות הברית
|24 בספטמבר 2019
|רדיו להיטים עכשוויים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי הצ'יינסמוקרס
קטגוריה:שירים באנגלית
קטגוריה:סינגלים בהוצאת קולומביה רקורדס
נמל התעופה קנברה

שמאל
נמל התעופה קנברה (באנגלית: Canberra Airport) הוא נמל תעופה בינלאומי, המשרת את העיר קנברה, בירת אוסטרליה, ואת סביבותיה.

הנמל דורג כשמיני במדינה ברמת העומס שלו. בשנת 2018/19 עברו בו 3,217,391 נוסעים במסגרת 40,050 תנועות מטוסים. הוא משרת בעיקר טיסות פנים ארציות.

==היסטוריה==
נמל התעופה נבנה באתר בצפון-מזרח טריטוריית הבירה האוסטרלית, במיקום שבו נסלל בשנות העשרים מסלול טיסה פשוט. הוא ממוקם כשמונה קילומטר ממזרח למרכז קנברה.

ב-1939, לרגל מלחמת העולם השנייה, עברה הפעלתו לידי חיל האוויר האוסטרלי. הוקם בו טרמינל נוסעים, אשר הורחב ושופץ פעמים רבות.

ב-13 באוגוסט 1940 התרסק מטוס צבאי אוסטרלי בסמוך לנמל ועשרת יושביו נהרגו. ביניהם היו שלושה משרי ממשלת אוסטרליה וראש המטה הכללי של צבאה. בין ההרוגים היה שר התעופה ג'יימס פיירביירן , והבסיס הצבאי בנמל נקרא לימים על שמו.

ב-1998 הופרט הנמל, וב-2003 נסגר בסיס חיל האוויר ששכן בו, אם כי מתחם בנמל עודנו משמש את חיל האוויר. ב-2004 נערכה טיסה בינלאומית ראשונה מן הנמל. שנתיים אחר כך שודרג מסלול הטיסה הראשי בו באופן שאיפשר טיסות ישירות אליו במטוסים כבדים ששימשו לביקוריהם של נכבדים מארצות חוץ. בשנת 2000–01 עלה מספר הנוסעים שעברו בנמל לראשונה על שני מיליון. כעבור שמונה שנים נחצה קו שלושה מיליון הנוסעים.

תוכנית לשדרוג מתקני הנוסעים בנמל הוצאה לפועל בשנים 2009–2013. במסגרתה נבנה טרמינל חדש ובו שני אגפים, בשטח כולל של 55 אלף מטר רבוע. בסך הכל גדל שטח הטרמינל ב-65%. ב-2016 החלה חברת סינגפור איירליינס לטוס לנמל ואחריה עשתה זאת חברת קטר איירווייז.

מגפת הקורונה העולמית השפיעה באופן דרמטי על הפעילות בנמל בשנת 2020. עד אוגוסט כבר צנח מספר הנוסעים שעברו בו ב-99% ביחס לעבר והטרמינל נסגר ליום אחד בשבוע על מנת לחסוך בהוצאות.

==מתקני הנמל==
בנמל שני מסלולי טיסה. המסלול העיקרי משתרע בקירוב מדרום לצפון ומצטלב עמו מסלול משני שכיוונו דרום-מזרח ולצפון-מערב. שני בנייני טרמינל הנוסעים ממוקמים ממערב לצומת המסלולים ומחברת ביניהם מבואה מהודרת. בטרמינל 44 עמדות בידוק לטיסה ועשרה גשרי עלייה למטוס. לטרמינל צמוד ממערב בניין טרמינל קטן לתעופה כללית.

מדרום לבנייני הטרמינל ממוקם פארק עסקים ובו גם מתקן תחזוקה למטוסים של חברת קואנטס. בעברו המזרחי של הנמל ממוקם מתקן חיל האוויר המלכותי האוסטרלי, ולצדו מגדל הפיקוח ותחנת כיבוי האש של הנמל. אזור מסחרי נוסף הוקם בצפונו של מתחם הנמל.

==פעילות==
קודם לפרוץ מגפת הקורונה בראשית 2020 שירת הנמל תשע חברות תעופה, כולל חברה זרה אחת. הן הפעילו טיסות ליעדים בכל רחבי אוסטרליה ובמיוחד לחלקה המזרחי והדרום-מזרחי וכן לסינגפור (כ-53 אלף נוסעים ב-2018), לדוחה שבקטר (כ-29 אלף) ולוולינגטון שבניו זילנד (כ-13 אלף).

קווי התעופה הפנימיים העמוסים ביותר אל הנמל וממנו ב-2018 היו אל מלבורן (1.176 מיליון), סידני (953 אלף), בריסביין (643 אלף) ואדלייד (195 אלף).

הנמל מופעל על ידי החברה הפרטית Capital Airport Group.

==קישורים חיצוניים==

* 

==הערות שוליים==

קנברה
קטגוריה:קנברה
קטגוריה:קנברה: מבנים
דינה ורט

דינה ורט (10 בינואר 1908 – 23 באוקטובר 1999) הייתה קצינת צה"ל בדרגת אלוף-משנה שכיהנה כקצינת ח"ן ראשית וכשליחה רשמית של מדינת ישראל לחוף השנהב. זוכת אות יקירת ירושלים לשנת 1991.

== ביוגרפיה ==
דינה ורט נולדה במליטופול שבחצי האי קרים<ref></ref> בשם דינה סורדין, בת למרדכי סורדין ופאני לבית תרשיש. עלתה לארץ ישראל יחד עם משפחתה ב-1919. אביה, שניהל מפעל מלח ברוסיה, היה ממייסדי תעשיות מלח לישראל.

לאחר סיום לימודיה התיכוניים בגימנסיה העברית "הרצליה", התחילה ללמוד רפואה בצרפת, אך לא השלימה את לימודיה. עוד מנעוריה הייתה פעילה בארגון ההגנה, ובשנת 1941 התגייסה לצבא הבריטי, בו שירתה במסגרת חיל העזר לנשים, עד לשנת 1946. את שירותה זה בילתה בארץ ישראל ובמצרים, בין היתר בתפקיד מיוחד בחיל הקשר המלכותי.<ref name=":0"></ref> אחרי שחרורה, פעלה בצפון אפריקה במסגרת המוסד לעלייה ב'.<ref name=":1"></ref>

בשנת 1947 נשלחה לארצות סקנדינביה לאיסוף כספים עבור ההגנה. שנה לאחר מכן, עם קום המדינה, הצטרפה כקצינת סעד לחיל נשים (ח"ן) שזה מכבר הוקם, ושירתה לתקופה קצרה עד אשר הושאלה לסוכנות היהודית. שם, שימשה כאחראית לקליטת עלייה מצפון אפריקה, וכן שהתה בשליחות באמריקה הדרומית מטעם ויצו. לאחר מכן עבדה תקופה מסוימת במחלקה לפריון וייעול של משרד העבודה.<ref name=":1" /><ref></ref>

בשנת 1951 שבה לשירותה בחיל הנשים בתור קצינת ח"ן של בית החולים תל השומר, ולאחר מכן כיהנה כמפקדת בסיס ההדרכה לטירוניות, הוא בה"ד 12, משך כשבע שנים. במאי 1959 מונתה ורט לקצינת ח"ן ראשית (קחנ"ר) בדרגת אלוף-משנה. היא שימשה בתפקידה זה עד אפריל 1964,<ref name=":0" /> אז הוחלפה על ידי סטלה לוי.

לאחר שחרורה מצה"ל יצאה ורט לשליחות ארוכה בחוף השנהב, זאת לפי בקשתה של שרת החוץ גולדה מאיר.<ref></ref> בעיר אביג'אן הקימה ורט מסגרת דמוית-ח"ן, שהייתה כעין "שרות אזרחי" לנשים. בסך הכל שהתה ורט בחוף השנהב כשמונה שנים, לאחריהן לא שבה עוד למדינה עקב ניתוק הקשרים הדיפלומטיים בינה לבין ישראל (בעטיה של מלחמת יום הכיפורים). שירותה של ורט באפריקה זכה לשבחים ולהוקרה במשך שנים רבות לאחר עזיבתה.<ref></ref> בשנים שלאחר חזרתה לישראל, השתתפה מעת לעת בפאנלים ובהרצאות, ובשנת 1991 זכתה לאות יקירת העיר ירושלים.<ref></ref>

ורט נפטרה באוקטובר 1999 ונקברה בבית העלמין גבעת שאול.

== חיים אישיים ==
ורט הייתה נשואה לד"ר רודולף (רודי) ורט שהיה רופא אף אוזן גרון והשניים התגוררו בסביון. במהלך שירותה כקחנ"ר, השניים התגרשו,<ref></ref> אך ככל הנראה נישואיהם חודשו בעת שליחותה של ורט באפריקה. באותה העת שימש רודולף כמורה בקונגו. לאחר חזרתה מאפריקה, התגוררה ורט בירושלים. לזכרם של הזוג ורט הוקמה קרן המעניקה מלגות לסטודנטים בתחום הפילוסופיה היהודית, קבלה ופילוסופיה כללית.<ref></ref>

אחיה של ורט, משה (מוריס) סורדין היה פיזיקאי שלקח חלק בתוכנית הגרעין של ישראל, ושימש כיד ימינו של חתן פרס נובל לפיזיקה, פרדריק ז'וליו-קירי.<ref></ref>

== הערות שוליים ==

קטגוריה:קצינות צה"ל בדרגת אלוף-משנה
קטגוריה:נשות העלייה השלישית
קטגוריה:אנשי העלייה השלישית
קטגוריה:יקירות ירושלים
קטגוריה:קצינות ח"ן ראשיות
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:יקירי ירושלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:יהודים הקבורים בהר המנוחות
קטגוריה:ישראליות שנולדו ב-1912
קטגוריה:ישראליות שנפטרו ב-1999
קטגוריה:משפחת סורדין
Atlantis Is Calling (S.O.S. for Love)

(בעברית: אטלנטיס קוראת ( לאהבה)) הוא שיר שהוקלט על ידי הצמד הגרמני מודרן טוקינג, מתוך אלבום האולפן השלישי שלו, Ready for Romance.<ref name=":0"></ref> השיר יצא לאור ב-28 באפריל 1986, על ידי חברות התקליטים אריולה רקורדס וברטלסמן מיוזיק גרופ, כסיגנל השני מתוך האלבום.<ref></ref> "" היה לשירו החמישי ברציפות של הצמד שהגיע למקום הראשון במצעד הסינגלים הגרמני, לאחר ש-"You're My Heart, You're My Soul", "You Can Win If You Want" ו-"Brother Louie" עשו זאת.<ref></ref> בעוד ש-"" נכנס לחמישייה הפותחת בשווייץ, אוסטריה ושוודיה, הוא נכנס לעשירייה הפותחת בהולנד ונורווגיה.

== רשימת השמעה ==
* תקליט 7 אינץ

# ""
# "" <small>(קטע כלי)</small>
* תקליט 12 אינץ

# "" <small>(גרסה מורחבת)</small>
# <small>(קטע כלי)</small>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! בלגיה (BEA)<ref></ref>
| זהב
| 100,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|28 באפריל 1986
|תקליט 7 אינץ' • תקליט 12 אינץ'
|אריולה • BMG
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על אטלנטיס
קטגוריה:שירי דאנס-פופ
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת אריולה רקורדס
קטגוריה:סינגלים בהוצאת הנסה רקורדס
כביש 5504

כביש 5504 הוא כביש אזורי המחבר את כפר סבא לכביש 6 ומסתיים בצומת אייל. בקטע בן 1.5 ק"מ באזור מחלף אייל, לכביש מקטע משותף עם כביש 551.

כביש 5504 נסלל אז כדרך עוקפת לכביש 444, אשר מקטעו בין צומת נווה ימין לצומת אייל נסגר עקב כך שעבר דרך קלקיליה, וגם מתוך חשש לחייהם של ישראלים אשר עברו בכביש זה. הכביש שנסלל נוצר ככביש מפותל, אשר בגלל חיבורו במחלף אייל והניתוק מכביש 444, יצרו לא מעט עומסי תנועה וגם לא מעט תאונות דרכים במקטע זה.

ב-29 בספטמבר 2022, לאחר פתיחת המקטע החדש של כביש 444, פחתה חשיבותו של כביש זה<ref></ref>.

באוגוסט 2023 החלו עבודות להרחבת הכביש והוספת נתיבי תחבורה ציבורית<ref></ref>.

== רשימת הצמתים לאורך הכביש ==
{| class="wikitable" style="text-align:center"|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 5504 מדרום לצפון
|-
|0
|צומת כפר סבא מזרח
|29x29 פיקסלים
|ליד נווה ימין
|
|-
|0.1
|צומת ללא שם
|29x29 פיקסלים
|כפר סבא
|כניסה לאזור התעשייה של כפר סבא
|-
|0.6
|צומת בית העלמין
|29x29 פיקסלים
|כפר סבא
|כביש גישה לבית עלמין ולחניון אוטובוסים
|-
|1.6
|צומת ניר אליהו
|29x29 פיקסלים
|ליד ניר אליהו
|
|-
|3
|צומת ללא שם
|29x29 פיקסלים
|ליד מחלף אייל
|כביש גישה
|-
| colspan="5" |הקטע הממוזג (1.5 ק"מ) - כביש 5504 הופך ל
|-
|4
|מחלף אייל
|45x45 פיקסלים
|ליד אייל
|
|-
|5
|צומת אייל
|29x29 פיקסלים
|אייל
|
|}

== הערות שוליים ==

קטגוריה:ישראל: כבישים
קטגוריה:יהודה ושומרון: תחבורה
קטגוריה:כפר סבא: תחבורה
אנה פלאסיו

אנה פלאסיו (בספרדית: Ana Isabel de Palacio y del Valle Lersundi; נולדה ב-22 ביולי 1948, מדריד) היא פוליטיקאית ספרדיה, חברה של המפלגה העממית.
== ביוגרפיה ==
לאחר סיום הלימודים וקבלת תואר במשפטים אנה פלאסיו החלה את הקריירה בתחום. בשנת 1994 היא נבחרה לפרלמנט האירופי בה כיהנה בין היתר כיושבת ראש של וועדת המשפטים ופנים. בשנים 1999–2002 היא הייתה חברה במשלחת להמועצה המחוקקת הפלסטינית.

בשנת 2002 בעקבות שינויים בממשלה של חוסה מריה אסנאר היא מונתה לשר החוץ. במהלך הכהונה היא טיפלה בין היתר בתקרית דיפלומטית עם מרוקו. היא כיהנה בתפקיד עד לשנת 2004. בשנת 2003 אנה פלאסיו ביחד עם פוליטיקאים אירופים נוספים הייתה בין יוזמי של הקמת "מדברידג'".

במרץ שנת 2004 אנה פלאסיו נבחרה לקונגרס הנציגים וכיהנה בתפקיד עד לשנת 2006.

בשנת 2006 היא קיבלה מינוי לסגן-נשיא בכיר בבנק העולמי.

בשנת 2010 אנה פלאסיו חזרה למדריד והקימה חברת ייעוץ. היא מכהנת כדירקטור במספר חברות בינלאומיות וארגונים ציבוריים.

==קישורים חיצוניים==

* [https://www.albrightstonebridge.com/team/ana-palacio קורות חיים]

קטגוריה:שרי החוץ של ספרד
קטגוריה:חברי הפרלמנט האירופי מטעם ספרד
קטגוריה:חברי קונגרס הנציגים של ספרד
קטגוריה:ספרדים שנולדו ב-1948
רומן פבר

רומן פבר (בצרפתית: Romain Faivre; נולד ב-14 ביולי 1998 באנסייה-סו-סן שבצרפת) הוא כדורגלן צרפתי המשחק בעמדת הקשר בקבוצת ברסט מליגת העל הצרפתית.

== קריירת מועדונים ==
=== תחילת הקריירה ===
פבר גדל במחלקות הנוער של ראסינג פריז ושל טור. בשנת 2015 החל לשחק בטור ב', קבוצת המילואים של טור. הוא ערך בקבוצת המילואים 12 הופעות והבקיע שער אחד.

=== מונקו ===
בשנת 2017 עבר פבר למונקו מליגת העל הצרפתית, והחל לשחק במונקו ב', קבוצת המילואים של המועדון. ב-12 בפברואר 2018 חתם פבר על החוזה המקצועי הראשון שלו במונקו. ב-19 בדצמבר 2018 ערך פבר את הופעת הבכורה שלו במועדון, בניצחון 0–1 על לוריאן במסגרת שלב שמינית הגמר של גביע הליגה הצרפתית. שלשוה ימים לאחר מכן, ב-22 בדצמבר 2018, ערך פבר את הופעת הליגה היחידה שלו במדי המועדון, בהפסד 0–2 לגנגאן במסגרת המחזור ה-19 לעונת 2018/2019. פבר שיחק בקבוצת המילואים של המועדון במשך שלוש עונות, בהן ערך 62 הופעות ליגה והבקיע תשעה שערים.

=== ברסט ===
ב-30 ביוני 2020 חתם פבר בברסט, גם היא מליגת העל הצרפתית. ב-23 באוגוסט ערך פבר את הופעת הבכורה שלו במדי המועדון, בהפסד 0–4 לנים במסגרת המחזור הראשון בליגה לעונת 2020/2021. ב-30 באוגוסט הוא הבקיע את שער הבכורה שלו במועדון, בהפסד 2–3 לאולימפיק מרסיי במסגרת המחזור השני בליגה. בעונתו הראשונה במועדון ערך פבר 36 הופעות ליגה והבקיע שישה שערים, כאשר קבוצתו סיימה במקום ה-17 בליגה וניצלה מירידה לליגת המשנה במחזור האחרון.

=== אולימפיק ליון ===
ב-31 בינואר 2022 חתם פבר באולימפיק ליון מליגת העל הצרפתית. ב-5 במרץ כבש את שעריו הראשונים בקבוצה כשכבש צמד בניצחון 1–4 על לוריאן. ב-28 בינואר 2023 הושאל ללוריין עד לסוף העונה.

=== בורנמות' ===
ב-13 ביולי 2023 חתם פבר בבורנמות והושאל בחזרה ללוריין. ב-16 באוגוסט 2024 חזר לברסט והושאל לעונה אחת.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני ברסט
קטגוריה:כדורגלני אולימפיק ליון
קטגוריה:כדורגלני לוריאן
קטגוריה:כדורגלני בורנמות'
קטגוריה:צרפתים שנולדו ב-1998
אוספדלה דלי אינוצ'נטי

אוספדלה דלי אינוצ'נטי (באיטלקית: Ospedale degli Innocenti, "בית החולים של התמימים") הוא בית יתומים בפירנצה, שעוצב על ידי פיליפו ברונלסקי ומשמש היום כמוזיאון קטן עם עבודות של לוקה דלה רוביה, סנדרו בוטיצ'לי, פיירו די קוזימו ודומניקו גירלנדיו ונמצא גם בשימוש על ידי יוניסף.

בנייתו של בית היתומים החלה בשנת 1419, בהזמנת גילדת סוחרי המשי של פירנצה. ברונלסקי פיקח על חלק מהבניה ובהמשך הוכנסו שינויים בתכנון המקורי.

==מאפייני המבנה==
חזית המבנה נבנתה כפורטיקו ומורכבת מתשע קשתות חצי עגולות ולא מחודדות כפי שהיה נהוג באותה תקופה הצומחות מעמודים מסוג הסדר המשולב, המעבר מקשת מחודדת לקשת חצי עגולה בהתאם לסגנון הקלאסי לוקח את המבנה לכיוון האדמה. להמחשת התפקיד של הבניין נוספו ליד הקשתות החצי עגולות עיגולים כחולים טונדו מטראקוטה מזוגגת בתוך ספנדרל עם תבליטי תינוקות מאת אנדראה דלה רוביה, המדגישים את האופי האופקי של המבנה.
מעל כל קשת חצי עגולה שובץ חלון אדיקולה. המבנה מקפיד על מידות כאשר המרווח בין העמודים זהה לגובהם ולרוחב האכסדרה דבר היוצר בין כל שני עמודים חלל פנימי במבנה דמוי קובייה. גובה האנטבלטורה שווה לחצי מגובה העמוד.

המבנה נבנה בכמה שלבים כשברונלסקי פיקח על הבנייה בשנים 1419–1427, תוספת תבליטי תינוקות מאת אנדראה דלה רוביה בוצעה בשנת 1484 כתוספת לתכנון המקורי של ברונלסקי שתכנן מדליונים ריקים. בית היתומים נפתח בשנת 1445.

== היסטוריית המקום ==
בחזית הבניין היה מוצב אגן, שלעיתים השאירו בו אנשים באישון לילה תינוקות לא רצויים. על מנת למנוע נזק לתינוקות, שהושארו לעיתים קרובות שעות רבות לבד עד שהתגלו על ידי צוות המקום, הוחלף האגן בשנת 1660 במתקן שהגן על התינוקות ומנע מההורים הנוטשים את הצורך להיחשף: הייתה זו דלת מסתובבת קטנה שהכניסה את התינוק לבניין מבלי שהיה על ההורה להיכנס למבנה עצמו. מערכת זו פעלה עד סגירת המקום ב-1875.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פירנצה: מבנים
קטגוריה:אדריכלות הרנסאנס
קטגוריה:בתי יתומים
קטגוריה:מבנים שתכנן פיליפו ברונלסקי
קרל יקוב היין

קרל יקוב היין (באסטונית: Karl Jakob Hein; נולד ב-13 באפריל 2002 בפילבה שבאסטוניה) הוא כדורגלן אסטוני המשחק בעמדת השוער בקבוצת ריאל ואיאדוליד מהלה ליגה ובנבחרת אסטוניה.

== קריירת מועדונים ==
=== נומה יונייטד ===
היין גדל במחלקת הנוער של JK לו מאסטוניה, ובשנת 2015 עבר למחלקת הנוער של נומה יונייטד. הוא ערך חמש הופעות ליגה במדי המועדון בליגה השלישית באסטוניה.

=== ארסנל ===
ב-23 במאי 2018 הצטרף היין למחלקת הנוער של ארסנל מהפרמייר ליג. ב-9 במאי 2019 חתם היין על החוזה המקצועי הראשון שלו במועדון. ב-22 בינואר 2022 הושאל לרדינג מהצ'מפיונשיפ. 

== קריירה בינלאומית ==
ב-5 בספטמבר 2020 ערך היין את הופעת הבכורה שלו בנבחרת אסטוניה, בהפסד 1-0 לנבחרת גאורגיה במסגרת ליגת האומות 2020/2021.

== קישורים חיצוניים ==

== הערות שוליים ==

קטגוריה:כדורגלנים אסטונים
קטגוריה:שוערי כדורגל אסטונים
קטגוריה:כדורגלני ארסנל
קטגוריה:כדורגלני ריאל ואיאדוליד
קטגוריה:כדורגלני נבחרת אסטוניה
קטגוריה:ספורטאים זרים באנגליה
קטגוריה:ספורטאים זרים בספרד
קטגוריה:אסטונים שנולדו ב-2002
קונצ'ה (לחם)

קונצ'ה (בספרדית: Concha) הוא לחם מקסיקני מתוק העשוי מקמח חיטה, סוכר וחמאה ונפוץ במטבח המקסיקני.

לקונצ'ה צורת צדף עגולה והוא ידוע כלחם פריך המוגש כארוחת בוקר במקסיקו וארצות הברית.

ללחם גרסאות שונות ומלבד הגרסה הבסיסית, ישנן גרסאות נוספות בהן השכבה העליונה של הלחם עשויה להיות בטעמים של תות, קפה או שוקולד.

בשנת 2016, זכה המבורגר בלחמניית קולצה בפרס הראשון בתחרות של קרן גיימס ברד (James Beard Foundation). 

== ראו גם ==
* בייגלה
* דונאט
* בייגל ירושלמי
* קובריג

== קישורים חיצוניים ==

* [https://www.mexicoinmykitchen.com/concha-recipe/ מתכון להכנת קונצ'ה], באתר Mexicoinmykitchen
== הערות שוליים ==

קטגוריה:מוצרי בצק שמרים
קטגוריה:סוגי לחם
קטגוריה:המטבח המקסיקני
ג'וש פנס

ג'ושוע צ'ארלס פנס (באנגלית: Joshua Charles Pence; נולד ב-8 ביוני 1982)<ref></ref> הוא שחקן קולנוע וטלוויזיה אמריקאי.

== ביוגרפיה ==
פנס נולד בסנטה מוניקה, קליפורניה. אביו הוא סוכן נדל"ן ואמו מורה בבית ספר יסודי. הוא למד בדארטמות' קולג' בהנובר, ניו המפשייר, שם היה חבר באחוות "Psi Upsilon" וגם חלק מנבחרת החתירה. הוא עבר ללוס אנג'לס בשנת 2007, ונשאר בגלל שינויים שעשה בקריירה.

== קריירה ==
פנס הופיע לראשונה בסרט הקולנוע שומר המדינה משנת 2006, בתפקיד ללא קרדיט. לאחר מכן הופיע בסרט הקולנוע "הרשת החברתית" בשנת 2010 כטיילר ווינקלבוס, לצד ארמי האמר. פנס מילא את תפקיד טיילר ווינקלבוס במהלך הצילומים ופניו של האמר הושתלו על גופו של פנס לאחר הפקה כדי ליצור אשליה של תאומים זהים. כמו כן נעשה שימוש בצילום במסך מפוצל. כמו כן הוא גילם את קמרון ווינקלבוס בסצנות מסוימות.<ref></ref> פנס מופיע גם בתפקיד קמע בסצנות אחרות בסרט.<ref></ref>

בשנת 2012, גילם פנס קצין זעיר בסרט "באטלשיפ", לצידו של ליאם ניסן (איתו עבד בעבר בסרטו של כריסטופר נולאן, "עלייתו של האביר האפל").<ref></ref>

ביוני 2012, נבחר פנס להיות שגריר של סוכנות הסיוע הבינלאומית "Mercy Corps", וכתב בלוג בהפינגטון פוסט על הסיור הראשון בהאיטי.<ref></ref>

פנס הופיע גם בסרט הפשע "יחידת גנגסטרים" משנת 2013 בתפקיד דאריל גייטס, ובדרמת הספורט משנת 2014 "יום הבוחר".

פנס משחק בתפקיד ראשי בסדרת הטלוויזיה "צרות טובות", בה הוא מגלם את דניס.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2006
| data-sort-value="Good Shepherd, The" | שומר המדינה
| בונסמן
| ללא קרדיט
|-
| 2009
| data-sort-value="Things We Carry, The" | The Things We Carry
| לאנס
|
|-
| 2010
| data-sort-value="Social Network, The" | הרשת החברתית
| טיילר ווינקלבוס והתאום שלו
|
|-
| rowspan="4" | 2012
| באטלשיפ
| צ'יף מור
|
|-
| data-sort-value="Silent Thief, The" | The Silent Thief
| אלכס ניקסון
|
|-
| עלייתו של האביר האפל
| רא צעיר
|
|-
| איפה אלברט? <small>(אנ')</small>
| קיווין
|
|-
| rowspan="2" | 2013
| יחידת גנגסטרים
| דריל גייטס
|
|-
| In Lieu of Flowers
| אריק
|
|-
| rowspan="2" | 2014
| יום הבוחר
| בו קלהאן
|
|-
| data-sort-value="Algerian, The" | האלג'יראי
| פטריק
|
|-
| rowspan="2" | 2016
|Victor
| ג'ימי
|
|-
| לה לה לנד
| ג'וש
|
|}

=== טלוויזיה ===
{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2007
| Super Sweet 16: The Movie
| אברקרומבי
| סרט טלוויזיה
|-
| 2008
| CSI: ניו יורק
| מוזג בבר
| פרק: "DOA ליום אחד"
|-
| 2008
| CSI: מיאמי
| איי.ג'יי ווטקינס
| פרק: "צוות ההרס"
|-
| 2010
| data-sort-value="Gates, The" |The Gates
| הנרי
| פרק: "חופרים את העפר"
|-
| 2011
| מחלקת גנים ונוף
| קאובוי
| פרק: "חברי נפש"
|-
| 2015
| נקמה
| טוני יוז
| 4 פרקים
|-
| 2016
| אימה אמריקאית: המלון
| ניק הארלי
| פרק: "Battle Battle"
|-
| 2016–2018
| data-sort-value="Man in the High Castle, The" | האיש במצודה הרמה
| האנס
| 4 פרקים
|-
| 2019–2024
| צרות טובות
| דניס
| תפקיד ראשי
|-
| 2019
| ג'ט
| ריי ברואר
| פרק: "בני"
|}

==קישורים חיצוניים==

== הערות שוליים ==

קטגוריה:בוגרי דארטמות' קולג'
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1982
גאבור שיין

גאבור שיין, (במקור, בטרם אומץ, גולדברגר, בהונגרית: Schön Gábor; בודפשט, 17 בספטמבר 1896 – בודפשט, 18 בדצמבר 1919) היה סטודנט למשפטים יהודי-הונגרי, עובד מפלגת הקומוניסטים בהונגריה, כפוף לאוטו קורווין ברפובליקה הסובייטית ההונגרית בשנת 1919 וראש החוקרים הפוליטיים בבודפשט.

== ביוגרפיה ==
גאבור שיין נולד במשפחה יהודית. הוא אומץ על ידי ירמיהו שיין, אמו הייתה שרולטה אנגל.<ref>[http://archives.hungaricana.hu/hu/lear/view/1053783/?query=SZO%3D(Schön%20Gábor%29&image=0&bbox=48%2C-3351%2C6505%2C-389 HU BFL - VII.102.a - forradalomutan - 1919 - 591]</ref> במלחמת העולם הראשונה הוא שירת בחזית במשך שנתיים ולאחר מכן למד משפטים. בתקופת הרפובליקה הסובייטית הצטרף למפלגת הקומוניסטים בהונגריה והפך לאחד מנערי-לנין. הבוס המיידי שלו היה אוטו קורווין, קומיסר העם (שר בממשלה) שמינה אותו לראש החוקרים הפוליטיים בבודפשט. שמו של שיין קשור להתנקשות בחייו של הסמל מיקלוש דובשה בן ה-19, שיין הורה ליוז'ף צ'רני להרוג אותו.<ref>Vörös Könyv 1919. Szerk. Gerencsér Miklós. Lakitelek, 1993, Antológia Kiadó.</ref>

== המשפט וההוצאה להורג ==
לאחר נפילת הדיקטטורה הפרולטרית, נפל שיין לידי המשטרה. משפטו הפלילי החל בנובמבר 1919, שם דנו בעניינו יחד עם כמה מעמיתיו, בראש התביעה עמד אלברט וארי<ref>[http://www.huszadikszazad.hu/1919-november/bulvar/ma-kezdodik-a-terroristak-bunugyeinek-fotargyalasa Ma kezdődik a terroristák bűnügyeinek főtárgyalása]. Huszadik Század, 1919 november.</ref> התובע הכללי הראשי של הונגריה.

שיין ו-13 נוספים מחבריו (כולל יוז'ף צ'רני, מפקד נערי-לנין) נידונו למוות בתלייה. אביו המאמץ של שיין ביקש מבית המשפט לשלול ממנו את שם משפחתו. בית המשפט נענה לבקשה ושינה את שמו של שיין לשם משפחתו המקורי גולדברגר.<ref>Nyírvidék 40. évfolyam, 271. szám - Hírek 1919. december 3.</ref> עונש המוות בוצע ב-18 בדצמבר 1919, בכלא בשדרות מרגיט 85.<ref>Halálesete bejegyezve a Bp. I.-II. ker. állami halotti akv. 1684/1919. folyószám alatt.</ref>

== לקריאה נוספת ==
* [http://resolver.pim.hu/auth/PIM104653 גאבור שון]. אינדקס ביוגרפי הונגרי. מוזיאון הספרות של פטפי.
* פנקס האסירים: גאבור שיי. [http://archives.hungaricana.hu/hu/lear/view/1231179/?query=SZO%3D(Schön%20Gábor%29&image=0&bbox=-2484%2C-4857%2C8376%2C126 HU BFL - XVI.3 - אסיר - 1919 - 3318]
* קארוי הוסאר: [http://mtdaportal.extra.hu/books/huszar_karoly_a_voros_remuralom_magyarorszagon.pdf שלטון הטרור האדום] בהונגריה, mtdaportal.extra.hu

== הערות שוליים ==

קטגוריה:יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:אישים שהוצאו להורג
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1896
קטגוריה:הונגרים שנפטרו ב-1919
ורה איצ'קובה

ורה אִיצְ'קוֹבָה פָּאסֶבָה (בבולגרית: Вера Ичкова-Пасева) הייתה חסידת אומות העולם בולגרייה מסופיה, בירת ממלכת בולגריה, בזכות סיועה למשפחת לוי - האב אברהם, ובנו נסים בן השבע.

==סיפור ההצלה==
ורה איצ'קובה נולדה בסופיה. בתקופת מלחמת העולם השנייה הייתה בולגריה בעלת ברית של גרמניה הנאצית וחברה במדינות הציר. לאחר החלת החוק להגנת האומה החלו גברים מקרב יהודי סופיה להישלח למחנות לעבודות כפייה. בתקופה השואה בין 1942 ל-1944 נתנה איצ'קובה מחסה בביתה לאברהם לוי ובנו נסים בן השבע, לאחר שאברהם קיבל צו להתייצב לעבודת כפייה. לאחר שאזל כספם של בני משפחת לוי, סיפקה להם איצ'קובה את כל צורכיהם, למרות שהיא עצמה נתונה הייתה במצב כלכלי קשה. לאחר שהחלו הפצצות בעלות הברית על סופיה, מילטה איצ'קובה את משפחת לוי מהעיר, וביחד עברו להתגורר באחד הכפרים הסמוכים. איצ'קובה דאגה להמצאת מסמכים מזויפים למשפחת לוי, והם עברו לעיירה פשטרה. לאחר תום המלחמה המשיכה איצ'קובה לטפל בנסים לוי ולדאוג למחסורו.

ב-1949 עלו בני משפחת לוי במסגרת העלייה ההמונית לישראל, ולאורך השנים שמרו על קשר עם ורה. היא נישאה, אך לא הביאה ילדים לעולם. לאחר מות האב אברהם, בנו נסים תמך כלכלית במשפחתה של ורה איצ'קובה. ב-4 במרץ 1987 הכיר יד ושם בוורה איצ'קובה כחסידת אומות העולם.

==קישורים חיצוניים==
* 

==הערות שוליים==

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:נשים בולגריות
קטגוריה:סופיה: אישים
The Golden Ratio

The Golden Ratio (בעברית: יחס הזהב) הוא אלבום האולפן החמישי והאחרון של להקת מוזיקת הפופ השוודית, אייס אוף בייס.<ref name=":0"></ref> הוא הוקלט בתחילת 2009 עד אמצע 2010. זהו האלבום היחיד בו השתתפו שתי זמרות חדשות בלהקה: קלרה הגמאן וג'וליה ויליאמסון. בתחילת הקלטותיו, השתתפה ייני ברגרן, אך חלקיה נגנזו.<ref name=":0" />

The Golden Ratio הוא אלבומה הראשון של הלהקה שהורכב ממוזיקה חדשה לחלוטין מאז אלבומה, Da Capo, שיצא לאור בשנת 2002.<ref></ref> האלבום נכנס למצעד האלבומים הגרמני והתברג במקום ה-20 ובמקום ה-100 בשווייץ.<ref></ref><ref></ref> במצעד האלבומים האירופאי של בילבורד התברג האלבום במקום ה-86.<ref></ref>

== רקע ==
הלהקה אמרה כי האלבום The Golden Ratio הוא התוצאה הסופית של שלוש שנות עבודה באולפנים של אולף ויונאס. האתגר העיקרי של חברי הלהקה היה למצוא מה יהיה צלילה של אייס אוף בייס בעשור השני של המאה ה-21. לאחר שנה של ניסויים, הם הבינו שהם רוצים לאמץ ולשמר את הצליל המקורי של אייס אוף בייס ולהפוך אותו לעכשווי בו-זמנית.<ref></ref> לאחר יציאת האלבום, הוקלטה גם גרסה אקוסטית שלו שמעולם לא יצאה.<ref></ref> בפברואר 2012 יצאה גרסת אייטונס אמריקאית לאלבום.<ref></ref>

== סינגלים ==
הסינגל היחיד שיצא מהאלבום היה "All for You".<ref name=":1"></ref> הוא נשלח לתחנות רדיו באירופה באמצע יולי 2010, ויצא כסינגל בפורמטים דיגיטליים ופיזיים ב-10 בספטמבר 2010. הקליפ שלו יצא ב-27 באוגוסט 2010.<ref name=":1" /> הוא צולם בשחור-לבן וכלל בתוכו קטעים שונים של שתי הזמרות החדשות בלהקה, וקטעים של אולף ויונאס.<ref name=":1" />

=== קידום ===
"Mr. Replay" הופץ כסינגל השיווקי הראשון מתוך האלבום לפני יציאתו והיה שירה הראשונה של אייס אוף בייס בהשתתפות קלרה ויוליה.<ref name=":2"></ref> השיר נכלל באלבום אוסף שיצא לאור ביולי 2010. "Mr. Replay" תואר כ"מיזוג של כל שיר שאייס אוף בייס אי פעם הקליטה", וכלל שירת רקע של לקס מרשל. השיר זכה לביקורות מעורבות מטעם המבקרים, שהרגישו שהוא דומה מדי לשיריה הישנים של הלהקה. השיר מופיע בפורמט מעט שונה באלבום בהשוואה למהדורה השיווקית שלו.<ref name=":2" /><ref></ref>

שיר הנושא מתוך The Golden Ratio תוכנן לצאת כסינגל רשמי בשוודיה; עם זאת, הוא יצא כסינגל שיווקי בלבד וחתם את יציאת האלבום.

== ביקורת ==
The Golden Ratio זכה לביקורות חיוביות מטעם מבקרי המוזיקה. ב-Rock & Review הפנו כלפי האלבום ביקורת חיובית וקבעו כי: "מבחינת קולית, The Golden Ratio הוא כל מה שאתה מצפה מאייס אוף בייס וזה די קשה להגיד שאחיותיהם של יונאס ברגן נעדרות, מכיוון שהזמרות החדשות עושות עבודה מצוינת במילוי המקום שבו מאלין וייני עצרו".

ב-ScandiPop החמיאו לאלבום וכתבו כי: "זה אלבום טוב להפליא. הלהקה חזרה לכל מה שעשה אותה כל כך מבריקה כשרק התחילה את הקריירה שלה בשנות ה-90".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2010
קטגוריה:אלבומי אייס אוף בייס
קטגוריה:אלבומים באנגלית
קטגוריה:אלבומי חברת יוניברסל מיוזיק גרופ
All for You (שיר של אייס אוף בייס)

All for You (בעברית: הכול בשבילך) הוא שיר שהוקלט על ידי להקת מוזיקת הפופ השוודית אייס אוף בייס, מתוך אלבום האולפן החמישי שלה, The Golden Ratio.<ref name=":0"></ref> השיר יצא לאור ב-10 בספטמבר 2010, על ידי חברת התקליטים יוניברסל מיוזיק גרופ, כסינגל המוביל מתוך האלבום.<ref name=":0" /> בנוסף אליו, יצא גם הסינגל שיווקי "Mr. Replay".<ref></ref>

השיר הגיע למקום ה-38 במצעד הסינגלים הגרמני.<ref></ref> מבקרי המוזיקה שיבחו את השיר וכינו אותו כ"להיט".<ref name=":1"></ref><ref></ref>

== רקע וכתיבה ==
השיר נכתב על ידי יונאס ברגרן, יונאס סייד ואולף אקברג והופק על ידי יונאס סייד גם כן.<ref></ref> ב-ynet סקרו את השיר וכתבו כי: "וכמו שפופאיי כבר קבע מהאזנה לגרסת הדמו לשיר, מדובר בלהיט ענק. רק קצת חבל ששנות ה-90 כבר 20 שנה לא איתנו, ושהקיץ כבר ממש מגיע לסופו, אפילו בישראל הדביקה".<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר פורסם ב-2 באוקטובר 2010 בערוץ היוטיוב הרשמי של אייס אוף בייס.<ref name=":2"></ref> את הקליפ ביים פטריק אולאוס, שביים בעבר את הקליפ לשירה של הלהקה משנת 1999, "".<ref></ref> הקליפ כולל קונספט פשטני בשחור-לבן, ומראה את חברי הלהקה מתכוננים לקונצרט ומשתתפים בצילומים.<ref name=":2" />

נכון לינואר 2022, מונה הצפיות של הקליפ עומד על למעלה מ-11.8 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בספטמבר 2010
|הזרמת מוזיקה • הורדה דיגיטלית
|יוניברסל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי אייס אוף בייס
קטגוריה:שירים באנגלית
קטגוריה:וידאו קליפים בשחור-לבן
קטגוריה:סינגלים בהוצאת יוניברסל מיוזיק גרופ
קאם תומאס

קמרון בושיי "קאם" תומאס (באנגלית: Cameron Bouchea "Cam" Thomas; נולד ב-31 באוקטובר 2001) הוא כדורסלן אמריקאי, שמשחק בקבוצת ברוקלין נטס מליגת ה-NBA, בעמדת הקלע.

==קריירת תיכונים ומכללות==
תומאס נולד בעיר יוקוסוקה שביפן, בעת שאמו שירתה בצי השביעי של ארצות הברית, וגדל בצ'ספיק שבמזרח וירג'יניה. לקראת שנתו השלישית בתיכון עבר ללמוד ב"אקדמיית אוק היל" היוקרתית, בה למדו בעבר כדורסלנים בולטים רבים, כגון קווין דוראנט, כרמלו אנתוני וראז'ון רונדו. באותה שנה קלע תומאס 26.2 נקודות בממוצע למשחק עבור קבוצת האקדמיה, ובעונה העוקבת קלע 31.5 נקודות למשחק; בכך סיים את קריירת התיכונים כקלעי המוביל בתולדות אקדמיית אוק היל.

בשנת 2020 החל ללמוד באוניברסיטת המדינה של לואיזיאנה (LSU), ובעונתו היחידה בקבוצת הכדורסל שלה רשם ממוצעים של 23.0 נקודות, 3.4 ריבאונדים ו-1.4 אסיסטים למשחק. בסיום אותה עונה, בה נבחר לחמישיית העונה של המחוז הדרום-מזרחי (SEC), עזב את ליגת המכללות לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 2021 נבחר תומאס על ידי ברוקלין נטס, בבחירה ה-27. בליגת הקיץ של ה-NBA שלפני עונת הרוקי שלו קלע תומאס 27.0 נקודות בממוצע למשחק, ובסיומה נבחר ל-MVP של הטורניר, יחד עם דביון מיטשל.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ברוקלין	|| 67 || 2 || 17.6 || 0.433 || 0.270 || 0.829 || 2.4 || 1.2 || 0.5 || 0.1 || 8.5
|- style="background-color: #EFEFEF;"		
| 	|| ברוקלין	|| 57 || 4 || 16.6 || 0.441 || 0.383 || 0.868 || 1.7 || 1.4 || 0.4 || 0.1 || 10.6
|- style="background-color:#80BFFF; font-weight:bold;"		
| קריירה || 		|| 124 || 6 || 17.1 || 0.437 || 0.319 || 0.853 || 2.1 || 1.3 || 0.4 || 0.1 || 9.5
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ברוקלין	|| 1 || 0 || 0.1 || 0.000 || 0.000 || 0.000 || 0.0 || 0.0 || 0.0 || 0.0 || 0.0
|- style="background-color: #EFEFEF;"		
| 	|| ברוקלין	|| 2 || 0 || 8.0 || 0.429 || 0.000 || 0.000 || 0.5 || 0.5 || 0.0 || 0.0 || 3.0
|- style="background-color:#80BFFF; font-weight:bold;"		
| קריירה || 		|| 3 || 0 || 5.3 || 0.429 || 0.000 || 0.000 || 0.3 || 0.3 || 0.0 || 0.0 || 2.0
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת המדינה של לואיזיאנה
קטגוריה:בחירות דראפט של ברוקלין נטס
קטגוריה:כדורסלני ברוקלין נטס
קטגוריה:אמריקאים שנולדו ב-2001